
A farkába harapó idő Fellinger Károly verseskötete a Parnasszus Kiadónál jelent meg. A szerző többek közt Forbáth Imre és Arany Opus díjas felvidéki magyar költő. Versei több tucat magyar nyelvű és külföldi lapban megjelentek. Könyveinek száma a százhoz közelít. 
  A kötet címe jellemzően „Fellingeres”, a saját farkába harapó kígyó ősi szimbólumára rezonál: a pusztulás és újjászületés végtelen folyamatára. 
  Két részből áll, ami nem válik élesen ketté, a Farokcsóválás adja a könyv mintegy négyötödét, a második Ádám és Éva gyerekkora. A nyitó versek az idő dimenzióját feszegetik, a címbéli kvázi időhurok a lezárat-lanság motívumát sejteti, korábbi írásaihoz hasonló: a sorsélményeire támaszkodó, őszinte stílusa elmélkedő mondandót rejt, magával ragadja az olvasót. A könyv nagy részében János a versek megszólítottja. János talányos karakter, részben a szerző hasonmása, szócsöve, mint Ted Hughes Varjúja volt. De egyben általános őskép is, mint Italo Calvino Kozmikomédiájában Qfwfq. Aki akkorról származik mikor a beszéd egyszerű volt, nem tett különbséget a szó szerinti és allegorikus közt: nem létezett a metafora. A világ transzcendens egész volt… Részvétele a szövegben elsősorban önreflexió, ám általános emberi ismérv meg-jelenítése is.
  Az élő és holt költőket megszólító ajánlások, a tőlük való idézetek általában nem konkrétan, hanem átvitt értelemben  értendők. Fellinger egyedi látásmódjának leképzései. (Például, Petőcz András 65. születés-napjára írt Szőlővers az apa sírjánál támadt emóció, a múlt árnyainak felidézése, a szegény/gazdag halottakat búcsúztató utódok gyászban is megjelenő különbözőségéről. )
  A versek megszokott egyenletes minőségűek, személyes emóció nyomán, nem kvalitásbeli differencia miatt emelnék ki néhány lírát. Az Útlezárás bölcseleti mondandója a szabad akarat és az isteni minden-tudás ütköztetése. A Purgatórium a számos emlékezetes anya-vers egyike. A Háztetőkben a kificamodott idő után a faktum is a feje tetejére áll, ha az alkotó mégis a valóságnak megfelelően ábrázolna, mint egy képet, fordítva akasztanák fel a helyére… A Galántán, sürgősségin azon Fellinger lírák közé tartozik, ami nem átvitt értelmű, ironikus csattanójú költemény, hanem realista életkép Szlovákiából. A Fel-fel pörög viszont a szerző kedvelt, csipkelődő stílusában íródott.
 A Gyaloglás Fellingerre jellemző verstechnikával felépített alkotás:
János hetek óta fogyókúrát tart,
nem fér a bőrébe, halni jár belé
a lélek, tátog mint a karácsonyi
ponty a szatyorban…
  János megjelenítésével indul a vers, csak a struktúra alsó szintjén említi a fogyókúrát, nem a diétáról van szó, gunyoros felsorolása a té-mára rezonáló közhelyszerű szólásoknak. Ám a tréfálkozás nem tart sokáig, lelohad, amikor a tematika  átvált: a költői alteregó halott édes-apját látja vezetni:
                                …nyolc éve halott
apjával megy szembe, nem tudja, most
lassítson vagy gyorsítson, apja személy-
gépkocsit hajt, életében először.
  Erős gondolati transzformáció, misztikus hangulatot sugároz. A költő szokott módszere szerint a csodaszerű életkép „varázsütésre” visszavált a profán valóságba: az autóból nem elhunyt édesapja, hanem a rá megszólalásig hasonlító féltestvére száll ki.
  Fellinger Károly lírái szabadversként is a strófák szabályos lüktetését adják. A textus látszólag hétköznapi jelentése, a költői idea egyhangúsága szivárványos nyelvi játékkal telítődik, a szöveg áradó gondolat-cseppjein felsejlik valami hátérben világló mélyebb bölcselet fénycsipete. A klisé szürkesége gyönyörködtető képek kaleidoszkópjává változik.  A szerző nevesíti az időt, mint az örök körforgás egyik fogaskerekét. 
  A farkába harapó idő című kötet figyelemre méltó szellemi pro-duktum, nem csak a szöveg direkt értelmezése lebilincselő, hanem a sorok közt föllelhető filozofikus allegória okán is elgondolkodtató olvasmány. 

